Den har en spoleformet kropp med store, løstsittende skjell. På haka sitter to skjeggtråder som brukes som smaksorgan når mullen leter etter føde på bunnen. Skjeggtrådene er lengre enn brystfinnene. Om dagen er mullen rød med langsgående gule striper og en svart stripe fra øyet til halefinnen, men om natta er den marmorert med røde og hvite flekker. Den blir opptil 40 centimeter lang og 1 kilo tung.